S-928/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 24. júní 2008 á hendur S-kk-þgf M-kk-þgf V-kk-þgf, [-], Dísborgum 7, Reykjavík fyrir líkamsárás, með því að hafa aðfaranótt sunnudagsins 4. nóvember 2007, að Valhúsabraut 14 á Seltjarnarnesi, skallað R-kk-þf A-kk-þf G-x-x, [-], í andlitið, með þeim afleiðingum að hann nefbrotnaði.

Þetta er talið varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar. Í málinu gerir G-kvk-nf R-kvk-nf R-kvk-nf, [-], fyrir hönd ólögráða sonar síns, R-kk-ef A-kk-ef, þá kröfu að ákærði verði dæmdur til að greiða bætur að fjárhæð kr. 508.110, auk vaxta skv. 8. gr. vaxtalaga nr. 38/2001, frá 4. nóvember 2007 og síðan dráttarvaxta skv. III. kafla vaxtalaga frá því mánuður er liðinn frá dagsetningu bótakröfunnar til greiðsludags.

Verjandi ákærða krefst þess að ákærði verði dæmdur til vægustu refsingar er lög leyfa en gerir ekki kröfu til verjendaþóknunar.

Ákærði játaði brot sitt. Var því farið með mál þetta samkvæmt 125. gr. laga nr. 19/1991 og það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, sem fæddur er í apríl 1990, hefur samkvæmt fyrirliggjandi sakavottorði ekki áður gerst sekur um refsiverða háttsemi. Þá hefur hann frá upphafi gengist við broti sínu og stuðlað að því að málið upplýstist. Samkvæmt því og með hliðsjón af því að ákærði var einungis 17 ára þegar brotið var framið þykir refsing hans, með vísan til 4. og 8. tl. 70. gr. almennra hegningarlaga, hæfilega ákveðin fangelsi í 30 daga en frestað er fullnustu refsingarinnar og falli hún niður að liðnum 2 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Bótakrafa brotaþola á hendur ákærða er sundurliðuð með eftirgreindum hætti:

Miska- og þjáningarbætur 400.000 krónur

Sjúkrakostnaður vegna lagfæringar á nefbroti 18.000 " "

Sjúkrakostnaður skv. framlögðum gögnum 470 " "

Lögfræðikostnaður ásamt vsk. 89.640 " "

Samtals 508.110 krónur

Krafa um útlagðan kostnað er studd gögnum og verður tekin til greina. Við ákvörðun miskabóta er litið til þess að um allnokkurn áverka var að ræða sem meðal annars leiddi til nokkurrar fjarveru brotaþola frá skóla. Að því virtu verða miskabætur ákvarðaðar 180.000 krónur. Samkvæmt því verður ákærða gert að greiða R-kk-þgf A-kk-þgf G-kk-þgf, 198.470 krónur auk vaxta eins og lýst er í dómsorði. Ákærði greiði R-kk-þgf A-kk-þgf jafnframt 70.000 krónur vegna lögmannsaðstoðar.

Ákærði greiði 24.700 krónur í útlagðan sakarkostnað.

D ó m s o r ð :

Ákærði, S-kk-nf M-kk-nf V-kk-nf, sæti fangelsi í 30 daga en frestað er fullnustu refsingarinnar og falli hún niður að liðnum 2 árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði R-kk-þgf A-kk-þgf G-kk-þgf, 198.470 krónur auk vaxta skv. 8. gr. laga nr. 38/2001 um vexti og verðtryggingu frá 4. nóvember 2007 til 9. september 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði R-kk-þgf A-kk-þgf G-kk-þgf og 70.000 krónur vegna lögmannsaðstoðar.

Ákærði greiði 24.700 krónur í útlagðan sakarkostnað.

Á-kk-nf M-kk-nf